pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ออมสิน ใจป้ำเปิดตัวเงินฝากดอกเบี้ยขั้นบันได สูงสุด 4.5% และ 10% ใน “มหกรรมการออม ปี 65”
วันจันทร์ที่ 31 ตุลาคม 2565
ออมสิน ใจป้ําเปิดตัวเงินฝากดอกเบี้ยขั้นบันได สูงสุด 4.5% และ 10% ใน “มหกรรมการออม ปี 65”
ออมสิน ใจป้ําเปิดตัวเงินฝากดอกเบี้ยขั้นบันได สูงสุด 4.5% และ 10% ใน “มหกรรมการออม ปี 65” จัดเต็มเงื่อนไขจูงใจ ไม่เสียภาษี รัฐบาลเป็นประกัน พร้อมเปิดตัวเทรนเนอร์ส่วนตัว แอปพลิเคชั่น “โค้ชออม” ช่วยวางแผนออมเงิน
นายวิทัย รัตนากร ผู้อํานวยการธนาคารออมสิน เปิดเผยว่า กล่าวในงานแถลงข่าวการจัดงาน "มหกรรมการออม ประจําปี 2565" เนื่องในโอกาสวันออมแห่งชาติ 31 ตุลาคม 2565 ว่า ภารกิจหลักของธนาคารออมสินคือการส่งเสริมการออมของประชาชนซึ่งเป็นไปตามวัตถุประสงค์ของการก่อตั้งธนาคาร โดยดําเนินการผ่านผลิตภัณฑ์เงินฝาก และสลากออมสิน ที่จูงใจลูกค้าให้ออมโดยดอกเบี้ยที่ได้รับไม่ต้องเสียภาษี และมีความมั่นคงด้วยมีรัฐบาลเป็นประกันเต็มวงเงินฝาก แต่ด้วยปัจจุบันประเทศไทยได้เข้าสู่สภาพสังคมสูงวัยโดยสมบูรณ์ ธนาคารจึงได้ขยายบทบาทการส่งเสริมให้ประชาชนมีการออมเพื่อเป้าหมายต่าง ๆ ซึ่งรวมถึงการวางแผนเกษียณด้วย โดยในมหกรรมการออม ประจําปี 2565 ธนาคารได้ออกนวัตกรรมเงินฝากที่ผู้ฝากเงินจะได้รับสิทธิประโยชน์มากเป็นพิเศษ ถึง 2 ประเภท ได้แก่ เงินฝากเผื่อเรียกเพื่อการเกษียณ 7 ปี และ เงินฝากเผื่อเรียกพิเศษ 13 เดือน
เงินฝากเผื่อเรียกพิเศษเพื่อการเกษียณ 7 ปี เป็นเงินฝากระยะยาว รับฝาก 7 ปี สําหรับเก็บออมไว้ใช้ในยามเกษียณ รับฝากเฉพาะบุคคลธรรมดา เริ่มต้นฝากขั้นต่ํา 1,000 บาท สูงสุดไม่เกิน 100,000 บาท กําหนดอัตราดอกเบี้ยแบบ Step Up จ่ายดอกเบี้ยเพิ่มขึ้นตามช่วงเวลาที่ธนาคารกําหนด สูงสุด 10.00% ต่อปี ในปีที่ 7 คิดเป็นอัตราดอกเบี้ยเฉลี่ย 3.21% ต่อปี (ดอกเบี้ยไม่เสียภาษี) เทียบเท่าดอกเบี้ยเงินฝากประจํา 3.77% ต่อปี เปิดลงทะเบียนจองสิทธิ์รับฝากที่ เว็บไซต์ www.gsb.or.th หรือ Line Official : GSB Society ตั้งแต่วันที่ 31 ต.ค. เป็นต้นไป จนกว่าจะหมดวงเงิน
เงินฝากเผื่อเรียกพิเศษ 13 เดือน มีระยะเวลาฝาก 13 เดือน รับฝากบุคคลธรรมดา และนิติบุคคลทุกประเภท เปิดบัญชีขั้นต่ํา 10,000 บาท ไม่จํากัดวงเงินฝาก อีกทั้งยังให้ผลตอบแทนจูงใจด้วยอัตราดอกเบี้ยแบบ Step Up จ่ายดอกเบี้ยเพิ่มขึ้นตามช่วงเวลาที่ธนาคารกําหนด สูงสุด 4.50% กําหนดอัตราดอกเบี้ยเดือนที่ 1-6 = 0.75% ต่อปี เดือนที่ 7-12 = 1.00% ต่อปี และเดือนที่ 13 = 4.50% ต่อปี คิดเป็นอัตราดอกเบี้ยเฉลี่ย 1.15% ต่อปี (ผู้ฝากบุคคลธรรมดาดอกเบี้ยไม่เสียภาษี) ซึ่งเทียบเท่าดอกเบี้ยเงินฝากประจํา 1.35% ต่อปี เปิดรับฝากตั้งแต่บัดนี้เป็นต้นไป
นอกจากนี้ ธนาคารได้เปิดตัวบริการใหม่ แอปพลิเคชั่น “โค้ชออม” ซึ่งเป็นตัวช่วยวางแผนการออม ให้ผู้ใช้แอป สามารถทดลองคํานวณปริมาณเงินออมตามเป้าหมายต่าง ๆ ได้ด้วยตนเอง และยังสามารถปรับแผนการออมเมื่อผลลัพธ์การคํานวณพบว่าปริมาณเงินออมยังไม่เพียงพอ ด้วยเครื่องมือนี้ จะช่วยให้ผู้ใช้แอปได้เรียนรู้และทราบถึงสถานะการออมของตนเองอย่างง่าย ๆ และสามารถนําไปปรับใช้วางแผนการออม ทั้งที่เป็นเป้าหมายการออมระยะสั้น หรือการออมระยะยาว เพื่อให้มีเงินเพียงพอต่อคุณภาพชีวิตที่ดีหลังเกษียณ (Sufficient Retirement Saving) ทั้งนี้ ผู้ใช้งานสมาร์ทโฟน Android สามารถดาวน์โหลดและทดลองใช้แอปพลิเคชั่น “โค้ชออม” ได้แล้วที่ Google Play Store และ iOS ภายในเดือนธันวาคม 2565 นี้.
รัฐบาลไทย-ข่าวทำเนียบรัฐบาล-นายกฯ ขอให้ทุกส่วนราชการทั่วประเทศ ลดธงครึ่งเสา 1 วันเป็นกรณีพิเศษ เพื่อแสดงความอาลัยต่อเหตุการณ์ที่ จ.หนองบัวลำภู
วันศุกร์ที่ 7 ตุลาคม 2565
นายกฯ ขอให้ทุกส่วนราชการทั่วประเทศ ลดธงครึ่งเสา 1 วันเป็นกรณีพิเศษ เพื่อแสดงความอาลัยต่อเหตุการณ์ที่ จ.หนองบัวลําภู
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ขอให้ทุกส่วนราชการทั่วประเทศลดธงครึ่งเสา ในวันพรุ่งนี้ (7 ต.ค. 65) เป็นกรณีพิเศษ 1 วัน เพื่อแสดงความอาลัยต่อเหตุการณ์ที่ จ.หนองบัวลําภู
.
นายกฯ เสียใจอย่างสุดซึ้งต่อเหตุการณ์ที่เกิดขึ้น เป็นเหตุการณ์ที่ไม่มีใครอยากให้เกิด และขอให้คนไทยทุกคนให้กําลังใจซึ่งกันและกัน ร่วมผ่านช่วงเวลาแห่งความสูญเสียที่โหดร้ายนี้ไปด้วยกัน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รฟม. และ BEM ร่วมรณรงค์ลดภาวะโลกร้อนในกิจกรรม “World Car Free Day 2022”
วันพุธที่ 21 กันยายน 2565
รฟม. และ BEM ร่วมรณรงค์ลดภาวะโลกร้อนในกิจกรรม “World Car Free Day 2022”
“Car Free Day 2022” จักรยานพับได้ ใช้รถไฟฟ้า MRT ฟรี !!
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมและ บริษัท ทางด่วนและรถไฟฟ้ากรุงเทพ จํากัด (มหาชน) (BEM) ร่วมรณรงค์ลดภาวะโลกร้อนในกิจกรรม “World Car Free Day 2022” เพื่อช่วยลดปัญหาการจราจร รักษาสิ่งแวดล้อม และส่งเสริมให้ประชาชนหันมาใช้ระบบขนส่งมวลชน ด้วยการยกเว้นค่าโดยสารสําหรับผู้ที่นํารถจักรยานชนิดพับได้ มาใช้บริการในระบบรถไฟฟ้ามหานคร สายเฉลิมรัชมงคล (MRT สายสีน้ําเงิน) และสายฉลองรัชธรรม (MRT สายสีม่วง) ในวันพฤหัสบดีที่ 22 กันยายน 2565 ตลอดระยะเวลาการให้บริการ ทั้งนี้ สามารถติดต่อขอรับคูปองเดินทางฟรีได้ที่ห้องออกบัตรโดยสารทุกสถานีของรถไฟฟ้าทั้ง 2 สาย
สอบถามรายละเอียดเพิ่มเติมได้ที่ ศูนย์บริการข้อมูล โทร. 0 2624 5200 และติดตามข้อมูลข่าวสาร รฟม. ได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทยหรือ Call Center รฟม. โทร.0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-​รัฐบาลกำหนดแนวทางควบคุมการนำเข้าสารโซเดียมไซยาไนด์ สารเบนซิลคลอไรด์ และสารเบนซิลไซยาไนด์ ตัดตอนกระบวนการผลิตยาเสพติด
วันอังคารที่ 1 พฤศจิกายน 2565
​รัฐบาลกําหนดแนวทางควบคุมการนําเข้าสารโซเดียมไซยาไนด์ สารเบนซิลคลอไรด์ และสารเบนซิลไซยาไนด์ ตัดตอนกระบวนการผลิตยาเสพติด
​รัฐบาลกําหนดแนวทางควบคุมการนําเข้าสารโซเดียมไซยาไนด์ สารเบนซิลคลอไรด์ และสารเบนซิลไซยาไนด์ ตัดตอนกระบวนการผลิตยาเสพติด
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 พฤศจิกายน2565 ว่า ครม.รับทราบแนวทางการควบคุมสารโซเดียมไซยาไนด์ สารเบนซิลคลอไรด์ และสารเบนซิลไซยาไนด์ ซึ่งเป็นสารที่นําไปใช้ในกระบวนการผลิตยาเสพติด เพื่อเป็นการแก้ไขปัญหายาเสพติดตามนโยบายเร่งด่วนของรัฐบาล หลังเกิดเหตุการณ์ความรุนแรงที่จังหวัดหนองบัวลําภู สําหรับแนวทางการควบคุมสารโซเดียมไซยาไนด์ สารเบนซิลคลอไรด์ และสารเบนซิลไซยาไนด์ มีดังนี้
1.ระงับการส่งออกและชะลอการนําเข้าสารโซเดียมไซยาไนด์ และสารเบนซิลไซยาไนด์ไว้ก่อน เพื่อปรับปรุงวิธีการพิจารณาการอนุญาตการนําเข้าและส่งออก โดยจะอนุญาตให้นําเข้าและส่งออกตามปริมาณการใช้จริง ซึ่งกรมโรงงานอุตสาหกรรม กระทรวงอุตสาหกรรม จะได้ดําเนินการตรวจสอบและพิจารณาอนุญาตเป็นรายๆ ไป
2.กรมโรงงานอุตสาหกรรม จะดําเนินการควบคุมการใช้สารโซเดียมไซยาไนด์ สารเบนซิลคลอไรด์ และสารเบนซิลไซยาไนด์ โดยการกําหนดให้ผู้นําเข้า ผู้ส่งออก และผู้ซื้อ (End Use) ต้องยืนยันตัวตนโดยการลงทะเบียน เพื่อควบคุมปริมาณและการติดตามการใช้สารดังกล่าว
นางสาวรัชดากล่าวด้วยว่า ปัจจุบันประเทศไทยมีผู้ใช้สารโซเดียมไซยาไนด์ ภายในประเทศประมาณ 141 ราย มีปริมาณการใช้ภายในประเทศประมาณ 300 ตันเศษ (ไม่รวมการใช้ในอุตสาหกรรมเหมืองแร่) ส่วนสารเบนซิลไซยาไนด์ ภายหลังปี พ.ศ. 2560 ยังไม่มีการนําเข้ามาใช้ในประเทศ
รัฐบาลไทย-ข่าวทำเนียบรัฐบาล-อัปเดต ! การให้ความช่วยเหลือเยียวยา “ผู้ได้รับผลกระทบ” จากเหตุการณ์ความรุนแรง จ.หนองบัวลำภู
วันจันทร์ที่ 10 ตุลาคม 2565
อัปเดต ! การให้ความช่วยเหลือเยียวยา “ผู้ได้รับผลกระทบ” จากเหตุการณ์ความรุนแรง จ.หนองบัวลําภู
.....
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยถึงการดําเนินการให้ความช่วยเหลือเยียวยาผู้เสียชีวิต ผู้บาดเจ็บ และผู้ได้รับผลกระทบจากเหตุการณ์ความรุนแรงที่ จ.หนองบัวลําภู
.
ข้อมูลล่าสุด เมื่อวันที่ 9 ต.ค. 65 ที่ผ่านมา มี 4 หน่วยงานภาครัฐได้ดําเนินการจ่ายเงิน ช่วยเหลือให้กับผู้ได้รับบาดเจ็บและครอบครัวผู้เสียชีวิต รวม 13,927,555 บาท ดังนี้
.
• คณะกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรี โอนเงินช่วยเหลือเป็นค่าจัดการศพและเงินทุนเลี้ยงชีพให้กับทายาทผู้เสียชีวิต จํานวน 34 ราย ๆ ละ 2 แสนบาท รวมเป็นเงิน 6,800,000 บาท
• กรมคุ้มครองสิทธิและเสรีภาพ กระทรวงยุติธรรม และสํานักงานยุติธรรม ให้ความช่วยเหลือรวม 3,960,000 บาท สําหรับผู้บาดเจ็บ 10 ราย อนุมัติในหลักการให้เบิกจ่ายค่ารักษาพยาบาลตามรักษาจริง
• กระทรวงการพัฒนาสังคมและความมั่นคงของมนุษย์ (พม.) และหน่วยงานในสังกัด ให้ความช่วยเหลือรวม 582,000 บาท
• สํานักงานประกันสังคม ให้ความช่วยเหลือรวม 2,585,555 บาท
.
สําหรับประเด็น “เปิดช่องทางการรับบริจาค” ที่มีกระแสอยู่ในสังคมขณะนี้ สํานักงานปลัดสํานักนายกรัฐมนตรี ชี้แจงว่าเมื่อมีสาธารณภัยต่าง ๆ เกิดขึ้น จะมี ปชช. ที่มีความประสงค์ร่วมให้ความช่วยเหลือผู้ประสบภัย แต่ยังไม่มีช่องทางที่จะร่วมดําเนินการเช่นนั้นได้
.
สํานักงานปลัดสํานักนายกรัฐมนตรี “ในฐานะฝ่ายเลขานุการของคณะกรรมการกองทุนให้ความช่วยเหลือผู้ประสบสาธารณภัย” จึงได้เปิดช่องทางให้กับ ปชช. ทั่วไป ได้มีโอกาสในการร่วมให้ความช่วยเหลือ “โดยการรับบริจาคผ่านบัญชีธนาคาร” เพื่อนําไปให้ความช่วยเหลือตามวัตถุประสงค์ของผู้บริจาคต่อไป
.
ย้ําว่า สถานะการเงินกองทุนในปัจจุบัน “มีเพียงพอ” ที่จะให้ความช่วยเหลือผู้ประสบสาธารณภัยกรณีต่าง ๆ ซึ่งการเปิดให้ ปชช. ร่วมบริจาค ถือเป็นอีกช่องทางหนึ่ง เพื่อเป็นการให้คนไทยได้แสดงความห่วงใยและเป็นการร่วมส่งกําลังใจถึงเพื่อนร่วมชาติด้วยกัน
.
อ่านเพิ่มเติม คลิกhttps://www.thaigov.go.th/news/contents/details/60242
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"ทิพานัน" เตือนภัยประชาชนอย่าคลิกลิงค์ใน SMS หลอกรับเงินเยียวยา จากการป้องกันโรคระบาด ระวังถูกขโมยข้อมูล-ดูดเงินหมดบัญชี
วันจันทร์ที่ 19 กันยายน 2565
"ทิพานัน" เตือนภัยประชาชนอย่าคลิกลิงค์ใน SMS หลอกรับเงินเยียวยา จากการป้องกันโรคระบาด ระวังถูกขโมยข้อมูล-ดูดเงินหมดบัญชี
"ทิพานัน" เตือนภัยประชาชนอย่าคลิกลิงค์ใน SMS หลอกรับเงินเยียวยา จากการป้องกันโรคระบาด ระวังถูกขโมยข้อมูล-ดูดเงินหมดบัญชี
วันนี้ (19 กันยายน 2565) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า มีประชาชนร้องทุกข์มายังตนขณะลงพื้นที่ ในกรณีมีมิจฉาชีพได้ทําการส่งเอสเอ็มเอสไปยังประชาชนแอบอ้างว่ามาจากกระทรวงสาธารณสุข โดยใช้วิธีส่งลิงค์ประกอบข้อความสร้างความสนใจ หลอกให้คลิกลิงค์เพื่อขโมยข้อมูลและดูดเงินออกจากบัญชี จึงขอเตือนพี่น้องประชาชนหากได้รับเอสเอ็มเอสระบุข้อความว่า “กระทรวงสาธารณสุข ขอแสดงความยินดี คุณมีสิทธิ์ได้รับเงินเยียวยาจากการป้องกันโรคระบาดจากรัฐบาล คัดลอกลิงค์ไปยังเบราเซอร์เพื่อรับเงิน ตามลิงค์นี้” กรุณาอย่าคลิกลิงค์โดยเด็ดขาดและอย่าแชร์ข้อความดังกล่าวออกไปให้ผู้อื่น
โดยยืนยันว่ารัฐบาลไม่มีโครงการจ่ายเงินเยียวยากรณีตามที่แอบอ้างแต่อย่างใด ดังนั้นขออย่าหลงเชื่อข้อมูลดังกล่าว เพราะอาจตกเป็นเหยื่อของมิจฉาชีพยุคดิจิทัล ที่นําข้อมูลส่วนบุคคลไปสร้างความเสียหาย เช่น นําไปสร้างบัญชีปลอมทําธุรกรรมทางการเงิน นําไปลงทะเบียนซื้อสินค้าออนไลน์ ที่อาจทําให้เป็นหนี้โดยไม่รู้ตัว รวมทั้งอาจสูญเสียเงินจนหมดบัญชี
น.ส.ทิพานัน กล่าวว่า ในกรณีที่หลงเชื่อคลิกข้อความดังกล่าวไปแล้ว ให้รีบเปลี่ยนรหัสผ่านใหม่ทั้งหมด โดยเปลี่ยนทั้งชื่อผู้ใช้ และ รหัสผ่านในทันที ระงับการทําธุรกรรมในบัญชี ยับยั้งการใช้บัตรเครดิตและบัตรเดบิต จากนั้นแจ้งเจ้าหน้าที่ตํารวจหรือเจ้าหน้าที่หน่วยงานที่เกี่ยวข้อง เช่น ธนาคาร หรือสถาบันการเงินเพื่อขอคําแนะนํา และการช่วยเหลือ ตรวจสอบความเสียหายที่อาจเกิดขึ้น รวบรวมหลักฐานแจ้งความที่สถานีตํารวจโดยเร็ว เป็นต้น โดยสามารถแจ้งCall Center สํานักงานตํารวจแห่งชาติ หมายเลขโทรศัพท์ 191 หรือ 1599 ได้ตลอด 24 ชั่วโมง Call Center ของสํานักงานคณะกรรมการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. 1200 หรือแจ้ง Call Center ของผู้ให้บริการสัญญาณโทรศัพท์มือถือ หรือหมายเลขโทรศัพท์ที่แต่ละค่ายมีไว้รองรับข้อมูลเรื่อง เอสเอ็มเอส และโทรศัพท์หลอกลวงโดยเฉพาะ
“รัฐบาลมีความห่วงใยความปลอดภัยทางไซเบอร์ พร้อมกับพยายามดําเนินการปราบปรามมิจฉาชีพที่มาในรูปแบบออนไลน์เสมอมา อย่างไรก็ตามต้องขอความร่วมมือไปยังพี่น้องประชาชนให้หาข้อมูลก่อนจะกระทําการใดๆกับ SMS หรือ ข้อมูลที่ได้รับ เพื่อไม่ให้ถูกหลอกลวงได้ง่าย” น.ส. ทิพานัน กล่าว
............................
รัฐบาลไทย-ข่าวทำเนียบรัฐบาล-ดีอีเอส ร่วมประชุม Asia – Pacific Ministerial Roundtable on Digital Infrastructure
วันพฤหัสบดีที่ 27 ตุลาคม 2565
ดีอีเอส ร่วมประชุม Asia – Pacific Ministerial Roundtable on Digital Infrastructure
ดีอีเอส ร่วมประชุม Asia – Pacific Ministerial Roundtable on Digital Infrastructure
เมื่อวานนี้นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม(ดีอีเอส)ร่วมบรรยายพิเศษในการประชุมAsia – Ministerial Roundtable on Digital Infrastructureหัวข้อ“Building a Digital Future: Digital Transformation Roadmap for Thailand”โดยได้กล่าวถึงแผนกลยุทธ์ในการปรับเปลี่ยนประเทศไทยสู่สังคมดิจิทัลอาทิการพัฒนาโครงสร้างพื้นฐานการเข้าถึงอินเทอร์เน็ตความเร็วสูงของประชาชนการพัฒนากําลังคนด้านดิจิทัลการพัฒนาโครงการเมืองอัจฉริยะในประเทศไทยเป็นต้น
การประชุมดังกล่าวจัดขึ้นโดยGlobal System for Mobile Communications Association (GSMA)ในงานThe 13th Global Mobile Broadband Forumเพื่อเป็นเวทีสําหรับผู้แทนภาครัฐและภาคเอกชนในการหารือนโยบายและกฏระเบียบของการพัฒนาโครงสร้างพื้นฐานด้านคมนาคมการลดช่องว่างในการเข้าถึงทางดิจิทัลเพื่อสนับสนุนและนําไปสู่การเปลี่ยนแปลงไปสู่เศรษฐกิจดิจิทัลณศูนย์การประชุมแห่งชาติสิริกิติ์กรุงเทพฯ
***************
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม พร้อมเคียงข้างประชาชนเร่งช่วยเหลือประชาชนผู้ประสบอุทกภัย อย่างต่อเนื่องเป็นวันที่ 24
วันศุกร์ที่ 21 ตุลาคม 2565
กรมเจ้าท่า กระทรวงคมนาคม พร้อมเคียงข้างประชาชนเร่งช่วยเหลือประชาชนผู้ประสบอุทกภัย อย่างต่อเนื่องเป็นวันที่ 24
...
ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรู ทําให้เกิดอุทกภัยในพื้นที่ภาคเหนือ ภาคกลาง ภาคตะวันออกเฉียงเหนือและภาคใต้ กระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดําเนินการช่วยเหลือประชาชนผู้ประสบอุทกภัยเป็นการเร่งด่วน โดยรักษาการอธิบดีกรมเจ้าท่า (นายสรพงศ์ ไพฑูรย์พงษ์) ได้สั่งการให้ทุกหน่วยงานของกรมเจ้าท่า ที่อยู่ในพื้นที่ประสบอุทกภัย ดําเนินการเร่งช่วยเหลือผู้ประสบอุทกภัย โดยในวันที่ 20 ตุลาคม 2565 กรมเจ้าท่าบูรณาการร่วมกับจังหวัดและหน่วยงานที่เกี่ยวข้อง ช่วยเหลือผู้ประสบอุทกภัยอย่างต่อเนื่องเป็นวันที่ 24 โดยตั้งศูนย์อํานวยการ 10 จุด เจ้าหน้าที่ 60 นาย เรือ 17 ลํา รถ 20 คัน ถุงยังชีพ 100 ชุด ข้าวกล่อง 300 กล่อง น้ําดื่ม 3,000 ขวด ดังนี้
สํานักงานเจ้าท่าภูมิภาคที่ 2
- สาขาอยุธยา ช่วยเหลือผู้ประสบอุทกภัยร่วมกับองค์การบริหารส่วนตําบลป่างิ้ว บริเวณหมู่ 3 และ 7 ต.ป่างิ้ว อ.เมืองอ่างทอง จ.อ่างทอง
- สาขานนทบุรี ร่วมกับนายสุธี ทองแย้ม ผู้ว่าราชการจังหวัดนนทบุรี นายราชันย์ ซุ้นหั้ว รองผู้ว่าราชการจังหวัดนนทบุรี พร้อมคณะ ร่วมแจกถุงยังชีพและน้ําดื่มที่ได้รับการสนับสนุนจากสภากาชาดไทย จัดส่งให้ประชาชนพื้นที่ 2 และ 3 ต.บางไผ่ อ.เมือง จ.นนทบุรี
- สํานักงานพัฒนาและบํารุงรักษาทางน้ําที่ 1 และ 6 นําเรือรับ-ส่ง ผู้ประสบอุทกภัย ต.บางมัน(ตลาดสิงห์บุรี), ต.พระงาม อ.พรหมบุรี จ.สิงห์บุรี, ต.บ้านหม้อ อ.พรหมบุรี จ.สิงห์บุรี และ ต.วัดตะกู อ.บางบาล จ.พระนครศรีอยุธยา, ต.บ้านช้าง อ.อุทัย จ.พระนครศรีอยุธยา
สํานักงานเจ้าท่าภูมิภาคที่ 5 สาขาสตูล ช่วยเหลือผู้ประสบอุทกภัย รับ-ส่งประชาชน พื้นที่หมู่ที่ 3 และ7 ตําบลเขาขาว อ.ละงู จ.สตูล
สํานักงานเจ้าท่าภูมิภาคที่ 7 จัดส่งน้ําดื่ม ถุงยังชีพ ข้าวกล่อง และรับ-ส่งประชาชน
- สาขาอุบลราชธานี ร่วมกับ สํานักงานพัฒนาและบํารุงรักษาทางน้ําที่ 8 ช่วยเหลือประชาชนพื้นที่ หน้าโรงเรียนเบ็ญจะมะมหาราช อ.เมือง จ.อุบลราชธานี, ลานจอดรถห้างเซ็นทรัล อ.เมือง จ.อุบลราชธานี
- สาขาขอนแก่น ร่วมกับ สาขานครพนม สาขาหนองคาย สํานักงานพัฒนาและบํารุงรักษาทางน้ําที่ 5 ช่วยเหลือผู้ประสบภัยพื้นที่บ้านวังทอง หมู่ 5 อ.ทุ่งเขาหลวง จ.ร้อยเอ็ด, ต.บึงงาม อ.ทุ่งเขาหลวง จ.ร้อยเอ็ด, บ้านกุดเชื่อม ต.ฆ้องชัย อ.ฆ้องชัย จ.กาฬสินธุ์, บ้านยางท่าแจ้ง ต.ยางท่าแจ้ง อ.โกสุมพิสัย จ.มหาสารคาม
ทั้งนี้ กรมเจ้าท่าได้เตรียมพร้อมเรือพระราชทาน เรือท้องแบน รถ และกําลังเจ้าหน้าที่ เข้าช่วยเหลือได้อย่างทันที ที่ได้รับการร้องขอจากหน่วยงานในจังหวัด หรือได้รับแจ้งจากผู้ที่ประสบอุทกภัยโดยตรง พร้อมร่วมประชุมวางแผนประเมินสถานการณ์ฯ กับหน่วยงานที่เกี่ยวข้องในพื้นที่อย่างต่อเนื่อง ทั้งในส่วนกลาง ส่วนภูมิภาคและปริมณฑล พร้อมออกประกาศให้ระมัดระวังในการเดินเรือ กรณีมีคลื่นลมแรง กรมเจ้าท่า และหน่วยงานภายใต้สังกัดกระทรวงคมนาคม ขอเป็นกําลังใจให้กับผู้ประสบอุทกภัยทุกท่าน และพร้อมให้การช่วยเหลือผู้ประสบภัยทั่วประเทศ ขอให้ประชาชนติดตามสถานการณ์น้ํา การพยากรณ์อากาศ พร้อมรับข่าวสารอย่างต่อเนื่อง หากพบเห็นความไม่ปลอดภัยทางน้ํา สามารถโทรแจ้งได้ที่ หมายเลข 02 – 6394782 หรือ สายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกฯ สั่งการเร่งระดมกวาดล้างอาวุธปืนอย่างจริงจัง สร้างความเชื่อมั่นและความปลอดภัยให้กับประชาชน
วันจันทร์ที่ 10 ตุลาคม 2565
นายกฯ สั่งการเร่งระดมกวาดล้างอาวุธปืนอย่างจริงจัง สร้างความเชื่อมั่นและความปลอดภัยให้กับประชาชน
นายกฯ สั่งการเร่งระดมกวาดล้างอาวุธปืนอย่างจริงจัง สร้างความเชื่อมั่นและความปลอดภัยให้กับประชาชน
วันที่ 10 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการผู้บัญชาการตํารวจแห่งชาติ และทุกหน่วยงานที่เกี่ยวข้องระดมกําลังกวาดล้างความผิดเกี่ยวกับอาวุธปืนอย่างต่อเนื่อง รวมทั้งเปิดให้ประชาชนเข้ามามีส่วนร่วมด้วยในการแจ้งเบาะแส อาวุธปืน เครื่องกระสุน หรือวัตถุระเบิดที่สายด่วน 191 และสายด่วน 1599 หรือเบอร์ตํารวจประสานงานชุมชน ได้ตลอด 24 ชม. ทั้งนี้ เพื่อร่วมมือกันทุกภาคส่วน ป้องกันและแก้ปัญหาความผิดเกี่ยวกับอาวุธปืนอย่างจริงจัง ให้เกิดผลเป็นรูปธรรมอย่างยั่งยืน สร้างความปลอดภัยและความเชื่อมั่นให้กับประชาชน
นายอนุชาฯ กล่าวว่าจากข้อมูลของสํานักงานตํารวจแห่งชาติ พบว่าปัจจุบันมักมีการใช้อาวุธปืนในการก่อเหตุอาชญากรรมสะเทือนขวัญ สร้างความสูญเสียแก่ชีวิตและทรัพย์สิน และสร้างความหวาดกลัวให้กับประชาชนเป็นอย่างยิ่ง นายกรัฐมนตรีตระหนักถึงปัญหาที่เกิดขึ้นซึ่งเป็นปัญหาเร่งด่วนที่ต้องดําเนินการโดยเร็ว ล่าสุดนายกรัฐมนตรีได้สั่งการให้สํานักงานตํารวจแห่งชาติเร่งรัดปราบปรามผู้กระทําความผิดเกี่ยวกับอาวุธปืนอย่างเร่งด่วนและต่อเนื่อง เพื่อสร้างความเชื่อมั่นและความปลอดภัยให้กับประชาชน ซึ่งสํานักงานตํารวจแห่งชาติและหน่วยงานที่เกี่ยวข้องได้รับข้อสั่งการนายกรัฐมนตรีไปปฏิบัติแล้ว
นายอนุชาฯ กล่าวต่อไปว่า สํานักงานตํารวจแห่งชาติมีมาตรการสําคัญในการปราบปรามอาวุธปืนโดยจะมุ่งเน้นไปที่บุคคลผู้ได้รับอนุญาตให้มีและใช้อาวุธปืน แต่มีความประพฤติไม่เรียบร้อย หรือมีพฤติกรรมเป็นภัยต่อสังคม ต้องสืบสวนติดตามพฤติกรรมในเชิงลึก สามารถแจ้งให้นายทะเบียนเพิกถอนใบอนุญาตได้ อีกทั้งจะมีการตรวจค้นกลุ่มเสี่ยง อาทิ กลุ่มวัยรุ่น เด็กแว้นที่มีพฤติกรรมชอบพกพาอาวุธปืนในที่สาธารณะ และชอบยิงปืน นักเลงอันธพาล ที่มีพฤติกรรมก่อความวุ่นวาย ก่อความเดือดร้อน รําคาญ บุคคลที่พกพาอาวุธปืนติดตามผู้มีอิทธิพล ผู้กว้างขวาง ผู้ประมูลรับเหมางานรายใหญ่ รวมไปถึงบุคคลที่ปล่อยเงินกู้นอกระบบ ผู้ติดตามทวงหนี้ บุคคลพ้นโทษ บุคคลที่ถูกปล่อยตัวชั่วคราวในความผิดเกี่ยวกับอาวุธปืน หรือความผิดอื่นโดยใช้อาวุธปืนในการกระทําความผิด บุคคลที่มีพฤติกรรม หรือลักลอบผลิต จําหน่าย หรือขายอาวุธปืนทางอินเทอร์เน็ต (Online) ตลอดจนบุคคลที่เกี่ยวข้องกับยาเสพติดโดยเฉพาะผู้ผลิต ผู้จําหน่าย รายใหญ่ และผู้มีประวัติถูกจับกุมในความผิดเกี่ยวกับยาเสพติดซ้ําซาก
“นอกจากนี้ ยังจะมีการตรวจค้นจับกุมแหล่งค้า ผลิต ซุกซ่อนอาวุธที่ผิดกฎหมาย แหล่งอบายมุข แหล่งมั่วสุม สถานบริการ กําหนดจุดตรวจ จุดสกัด และตั้งด่านตรวจค้นบุคคล ยานพาหนะ สกัดกั้นการลักลอบขนส่งอาวุธที่ผิดกฎหมาย ทั้งทางบกและทางน้ํา สุ่มตรวจ ค้นสัมภาระรถโดยสารสาธารณะ สกัดกั้นการลักลอบซื้อขาย นําเข้า และส่งออกอาวุธผิดกฎหมายตามแนวชายแดน การปราบปรามการค้าอาวุธข้ามชาติ อีกทั้งขณะนี้ ผู้บัญชาการตํารวจแห่งชาติได้สั่งการให้ตั้งศูนย์ปฏิบัติการและควบคุมสั่งการในเรื่องนี้ ทั้งในระดับสถานี กองบังคับการ และกองบัญชาการ เพื่อบริหารจัดการคดีไม่ให้เกิดความซ้ําซ้อน วางระบบการประสานงาน และส่งต่อข้อมูลอย่างรวดเร็วและมีประสิทธิภาพ รวมถึงให้ผู้บังคับบัญชาทุกระดับ กวดขันควบคุมการปฏิบัติของผู้ใต้บังคับบัญชาอย่างใกล้ชิด” นายอนุชาฯ กล่าว
รัฐบาลไทย-ข่าวทำเนียบรัฐบาล-รัฐบาลร่วมวงเอเซีย-แปซิฟิก ส่งเสริมบทบาทสตรีและเยาวชนในการสร้างสันติภาพและความมั่นคง
วันพุธที่ 31 สิงหาคม 2565
รัฐบาลร่วมวงเอเซีย-แปซิฟิก ส่งเสริมบทบาทสตรีและเยาวชนในการสร้างสันติภาพและความมั่นคง
รัฐบาลร่วมวงเอเซีย-แปซิฟิก ส่งเสริมบทบาทสตรีและเยาวชนในการสร้างสันติภาพและความมั่นคง
วันที่ 31 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า คณะรัฐมนตรี (ครม.) เมื่อวันที่ 30 สิงหาคม 2565 เห็นชอบกรอบงานการประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย - แปซิฟิก (ASEAN Regional Forum - ARF) เรื่องกระบวนการที่ครอบคลุมสําหรับวาระสตรี สันติภาพและความมั่นคง และเยาวชน สันติภาพและความมั่นคงในมาตรการสร้างความไว้เนื้อเชื่อใจ การทูตเชิงป้องกัน และการแก้ไขความขัดแย้ง ซึ่งประเทศกัมพูชาในฐานะประธาน ARF ได้รับรองกรอบงานการประชุมไปแล้วในช่วงการประชุม ARF ครั้งที่ 29 เมื่อวันที่ 5 สิงหาคม 2565
กรอบงานการประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย - แปซิฟิก (ARF)นี้ มีวัตถุประสงค์เพื่อมุ่งที่จะตอบสนองต่อการมีส่วนร่วมของสตรีและเยาวชนที่เกี่ยวข้องและแนะนําแนวทางความร่วมมือระหว่างสมาชิก โดยยึด 2 หลักการสําคัญ กล่าวคือ 1.สร้างความเข้าใจในการมีส่วนร่วมของสตรี และเยาวชนภายในภูมิภาคเอเชีย – แปซิฟิก และ 2.ตระหนักถึงความรับผิดชอบหลักของรัฐบาลและหน่วยงานภาครัฐในการกําหนดขับเคลื่อนและชี้นําประเด็นสําคัญ ยุทธศาสตร์และกิจกรรม เพื่อการสร้างสันติภาพและรักษาสันติภาพอย่างยั่งยืน ผ่านการมีส่วนร่วมภายในภูมิภาคเอเชีย – แปซิฟิก ด้วยการขับเคลื่อนมาตรการการสร้างความไว้เนื้อเชื่อใจ การทูตเชิงป้องกัน ซึ่งส่งผลกระทบต่อผู้มีส่วนได้ส่วนเสียที่หลากหลาย
สําหรับมิติด้านสตรี สันติภาพ และความมั่นคงนั้น มุ่งดําเนินการโดย 1.เพิ่มการมีส่วนร่วมของสตรีอย่างเท่าเทียมในทุกระดับของการตัดสินใจ 2.ส่งเสริมการมีส่วนร่วมขององค์กรภาคประชาสังคมและองค์กรด้านสตรี 3.สนับสนุนการเข้าถึงความช่วยเหลือและสนับสนุนโครงการต่างๆ ที่มีสตรีเป็นศูนย์กลาง ส่วนมิติด้านเยาวชน สันติภาพ และความมั่นคง มุ่งส่งเสริม 1.การมีตัวแทนและการมีส่วนร่วมของเยาวชนในการป้องกันและการแก้ไขความขัดแย้ง 2.การนําเสนอมุมมองของเยาวชนหรือผู้เชี่ยวชาญในด้านสันติภาพและความมั่นคง 3.ร่วมพิจารณาประเด็นเรื่องเยาวชนและปัญหารวมถึงผลกระทบของแถลงการณ์ ARF ที่มีผลต่อเยาวชน 4.การพัฒนากระบวนการหารือและการแบ่งปันข้อมูลกับองค์กรภาคประชาสังคม 5.ส่งเสริมกิจกรรมของ ARF ที่ขับเคลื่อนวาระเยาวชน สันติภาพ และความมั่นคง
...............................
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.นครราชสีมา ประจำปีการศึกษา 2560-2562
วันอังคารที่ 4 ตุลาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.นครราชสีมา ประจําปีการศึกษา 2560-2562
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.นครราชสีมา ประจําปีการศึกษา 2560-2562
วันที่ 19 กันยายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏนครราชสีมา ประจําปีการศึกษา 2560-2562 ณ หอประชุมมหาวชิราลงกรณ มหาวิทยาลัยราชภัฎสกลนคร รอบแรก เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวนทั้งสิ้น 1,342 คน และรอบสอง เวลา 13.30 น. มีผู้เข้ารับพระราชทานปริญญาบัตร ระดับปริญญาตรี 1,399 คน ระดับปริญญาโท 42 คน และระดับปริญญาเอก 10 คน รวมทั้งสิ้น 1,451 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
รัฐบาลไทย-ข่าวทำเนียบรัฐบาล-เตือน ปชช. ผู้มีรายได้น้อยรีบลงทะเบียนร่วมโครงการฯ ใช้ไฟฟ้า 50 หน่วยฟรี  ถึงวันที่ 31 ต.ค. 65
วันอังคารที่ 25 ตุลาคม 2565
เตือน ปชช. ผู้มีรายได้น้อยรีบลงทะเบียนร่วมโครงการฯ ใช้ไฟฟ้า 50 หน่วยฟรี  ถึงวันที่ 31 ต.ค. 65
เตือน ปชช. ผู้มีรายได้น้อยรีบลงทะเบียนร่วมโครงการฯ ใช้ไฟฟ้า 50 หน่วยฟรี  ถึงวันที่ 31 ต.ค. 65
วันที่ 25 ตุลาคม 2565 นางสาวรัชดา ธนาดิเรก เปิดเผยว่า จากกรณีที่ประชุมคณะรัฐมนตรี (ครม.) ได้เห็นชอบการขยายเวลามาตรการบรรเทาภาระค่าไฟฟ้าและค่าน้ําประปาให้ผู้ถือบัตรสวัสดิการแห่งรัฐ อีก 7 เดือน คือ ตั้งแต่เดือนตุลาคม 2565 - เมษายน 2566 นั้น
นางสาวรัชดา กล่าวว่า สําหรับผู้ใช้ไฟฟ้าที่ได้รับสิทธิ์ตามมาตรการค่าไฟฟรีสําหรับผู้ใช้ไฟฟ้าบ้านอยู่อาศัยที่รายได้น้อยในปัจจุบัน (หรือมาตรการ 50 หน่วยไฟฟรี) และผู้ใช้ไฟฟ้าที่ถือบัตรสวัสดิการแห่งรัฐที่ได้รับสิทธิ์ช่วยเหลือค่าไฟฟ้าไม่เกิน 315 บาท/เดือน ที่มีความประสงค์จะขอรับสิทธิ์ช่วยเหลือค่าไฟฟ้าในระบบใหม่ซึ่งจะเริ่มใช้ในปี 2566 นั้น ขอให้รีบลงทะเบียนกับโครงการลงทะเบียนเพื่อสวัสดิการแห่งรัฐปี 2565 ของกระทรวงการคลัง ซึ่งได้มีการขยายเวลาลงทะเบียน จนถึงวันที่ 31 ตุลาคม 2565 นี้
นางสาวรัชดา ย้ําเตือนให้ผู้ใช้ไฟฟ้าที่มีสิทธิ์รีบลงทะเบียนก่อนครบกําหนด สามารถดูรายละเอียดที่เว็บไซต์ https://welfare.mof.go.th ขอให้ประชาชนระมัดระวังการรับข้อมูลจากช่องทางการสื่อสารในสื่อโซเชียลมีเดียต่าง ๆ ซึ่งอาจมีการนําเสนอข้อมูลที่ไม่ถูกต้อง และทําให้ประชาชนเกิดความสับสนได้ หากมีข้อสงสัยเกี่ยวกับบัตรสวัสดิการแห่งรัฐ สามารถสอบถามได้ที่ศูนย์ลูกค้าสัมพันธ์บัตรสวัสดิการแห่งรัฐ โทร 0 2109 2345 หรือสอบถามข้อมูลค่าไฟฟ้าได้ที่ช่องทางโซเชียลมีเดียต่าง ๆ MEA ได้แก่ Facebook: การไฟฟ้านครหลวง MEA, Line: @meathailand, Twitter: @mea_news, และ MEA Call Center โทร 1130 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-รัฐบาลส่งเสริมการวิจัยไทย เพิ่มมูลค่าพืชสมุนไพรสู่เวชสำอาง ศูนย์นาโนเทคสกัดสารเห็ดหลินจือ ลดริ้วรอย
วันอาทิตย์ที่ 25 กันยายน 2565
รัฐบาลส่งเสริมการวิจัยไทย เพิ่มมูลค่าพืชสมุนไพรสู่เวชสําอาง ศูนย์นาโนเทคสกัดสารเห็ดหลินจือ ลดริ้วรอย
รัฐบาลส่งเสริมการวิจัยไทย เพิ่มมูลค่าพืชสมุนไพรสู่เวชสําอาง ศูนย์นาโนเทคสกัดสารเห็ดหลินจือ ลดริ้วรอย
วันที่ 25 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ภายใต้นโยบายเศรษฐกิจ BCG ส่วนหนึ่งในนั้นคือการส่งเสริมสนับสนุนการใช้เทคโนโลยีและนวัตกรรมในการพัฒนาสินค้าพืชและสมุนไพร โดยรัฐบาลให้การสนับสนุนทั้งทางตรงและทางอ้อมผ่านอาทิ สถาบันวิจัยของรัฐ กองทุนสนับสนุนภาคเอกชน และการทํางานร่วมภาครัฐและเอกชน ล่าสุดอีกหนึ่งความสําเร็จอย่างเป็นรูปธรรม ผลงานจากศูนย์นาโนเทคโนโลยีแห่งชาติ (นาโนเทค) สํานักงานพัฒนาวิทยาศาสตร์และเทคโนโลยีแห่งชาติ (สวทช.) ซึ่งได้รับงบสนับสนุนจากโครงการ INNOVATIVE HOUSE ภายใต้สํานักงานการวิจัยแห่งชาติ (วช.) คือการสกัดสารจากเห็ดหลินจือเพื่อทําเวชสําอางสรรพคุณสูง ลดริ้วรอย กระจ่างใส
การสกัดสารสําคัญจากดอกเห็ดหลินจือ จนได้สารออกฤทธิ์ทางเครื่องสําอางสูง และพัฒนาระบบห่อหุ้มที่เพิ่มความคงตัวและความปลอดภัย สามารถสกัดสารจากเห็ดหลินจือได้ 2 ชนิด คือ Ganoderic acid A และ Ganoderic acid C2 โดยได้ต่อยอดพัฒนาระบบอนุภาคนิโอโซม เพื่อกักเก็บสารสกัดเห็ดหลินจือดังกล่าวให้ยังคงสภาพ กระจายตัวได้ดี มีความปลอดภัยเมื่อสัมผัสผิวมนุษย์ และที่สําคัญ สามารถนําสารสกัดซึมเข้าสู่ผิวได้อย่างมีประสิทธิภาพ
นางสาวรัชดาฯ กล่าวต่อไปว่า การพัฒนากรรมวิธีสกัดสารสําคัญจากดอกและสปอร์เห็ดหลินจือและระบบอนุภาคนาโนเพื่ออุตสาหกรรมเวชสําอาง ถือเป็นการเสริมจุดแข็งของประเทศในด้านพืชสมุนไพรและสารสกัดธรรมชาติที่หลากหลายให้มีมูลค่าเพิ่มขึ้น โดยอาศัยกลไกวิทยาศาสตร์ เทคโนโลยี และนวัตกรรม สอดรับกับโมเดลเศรษฐกิจใหม่ตามนโยบายรัฐบาลอย่าง Bio-Circular-Green Economy หรือ BCG ซึ่งจะเป็นการต่อยอดนวัตกรรมที่ตอบโจทย์ประเทศสู่ความยั่งยืนใน 3 ด้าน ได้แก่ เกษตรและอาหาร การแพทย์และสุขภาพ วัสดุและพลังงาน
สําหรับอนุภาคสารสกัดเห็ดหลินจือที่ทีมวิจัยนาโนเทคพัฒนาขึ้นนี้ ได้ยื่นจดทะเบียนเครื่องหมายการค้าของอนุภาคในชื่อ ริชโอโซม (REISHOSOME) และพัฒนาผลิตภัณฑ์เซรั่มบํารุงผิวหน้าที่มีส่วนผสมของริชโอโซมที่มีความปลอดภัยต่อผู้บริโภค ซึ่งได้ผ่านการทดสอบในอาสาสมัครแล้ว ทั้งการระคายเคืองผิวหนังและคุณสมบัติ โดยผลการทดสอบพบว่า ผลิตภัณฑ์เซรั่มบํารุงผิวสามารถช่วยลดเลือนริ้วรอย ทําให้ผิวหน้ากระจ่างใส และมีความชุ่มชื่นเพิ่มขึ้น ปัจจุบัน ได้ผ่านการรับรองจากสํานักงานคณะกรรมการอาหารและยา (อย.) โดยร่วมผลิตกับภาคเอกชน ตั้งเป้ายอดขาย 30 ล้านบาท ใน 3 ปีแรก และจะต่อยอดการใช้อนุภาคสารสกัดเห็ดหลินจือในผลิตภัณฑ์อื่นๆ โดยเริ่มจากกลุ่มผลิตภัณฑ์กันแดดด้วย
รัฐบาลไทย-ข่าวทำเนียบรัฐบาล-H.E. Prof. Dr. Chhem Kieth Rethy(MISTI) ประเทศกัมพูชา และคณะ ได้เข้าเยี่ยมคารวะ ศ.(พิเศษ) ดร. เอนก เหล่าธรรมทัศน์ (รมว.อว.)
วันพุธที่ 7 กันยายน 2565
H.E. Prof. Dr. Chhem Kieth Rethy(MISTI) ประเทศกัมพูชา และคณะ ได้เข้าเยี่ยมคารวะ ศ.(พิเศษ) ดร. เอนก เหล่าธรรมทัศน์ (รมว.อว.)
H.E. Prof. Dr. Chhem Kieth Rethy(MISTI) ประเทศกัมพูชา และคณะ ได้เข้าเยี่ยมคารวะ ศ.(พิเศษ) ดร. เอนก เหล่าธรรมทัศน์ (รมว.อว.)
25 สิงหาคม 2565 - H.E. Prof. Dr. Chhem Kieth Rethy, Minister Delegate attached to Prime Minister and Secretary of State of the Ministry of Industry, Science, Technology and Innovation (MISTI) ประเทศกัมพูชา และคณะ ได้เข้าเยี่ยมคารวะ ศ.(พิเศษ) ดร. เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วยผู้บริหารจากหน่วยงานในสังกัดกระทรวง อว. ณ ห้องพระจอมเกล้า ชั้น 4 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ถนนโยธี
ในการหารือครั้งนี้ทั้งสองฝ่ายได้แลกเปลี่ยนข้อคิดเห็นและวิสัยทัศน์ในการขับเคลื่อนความร่วมมือทางด้านวิทยาศาสตร์ เทคโนโลยี และนวัตกรรม (วทน.) ระหว่างไทย-กัมพูชา ให้เกิดผลเป็นรูปธรรมมากยิ่งขึ้น โดยฝ่ายกัมพูชาแสดงความสนใจในการแลกเปลี่ยนเรียนรู้แนวทางการดําเนินงานของ อว. ทั้งในเชิงนโยบายและแนวปฏิบัติในด้านต่าง ๆ เพื่อนําไปประยุกต์ใช้กับการดําเนินงานของ MISTI ซึ่งเป็นกระทรวงใหม่ของกัมพูชาที่จัดตั้งขึ้นจากการปรับโครงสร้างจากกระทรวงอุตสาหกรรมและหัตถกรรม (Ministry of Industry and Handicraft) เมื่อปี พ.ศ. 2563 อาทิ การจัดตั้งและบริหารจัดการด้าน Science Park ของไทย การจัดตั้งพิพิธภัณฑ์วิทยาศาสตร์และการจัดงานสัปดาห์วิทยาศาสตร์ การประยุกต์ใช้แสงซินโครตรอนในโรงพยาบาลของไทย การพัฒนาการเป็นผู้นําและผู้กําหนดนโยบาย (policy maker) ด้าน วทน. เป็นต้น พร้อมทั้งแสดงความสนใจที่จะจัดทําบันทึกความเข้าใจว่าด้วยความร่วมมือด้านวิทยาศาสตร์ เทคโนโลยี และนวัตกรรมร่วมกับ อว. ในโอกาสต่อไป
รมว.อว. ยินดีที่จะกระชับความร่วมมือและสนับสนุนข้อเสนอของ MISTI เพื่อร่วมเสริมสร้างระบบนิเวศในการพัฒนาการดําเนินงานด้านวิทยาศาสตร์ วิจัยและนวัตกรรมระหว่างกัน และกล่าวได้ว่าเป็นการพัฒนาไปพร้อมกันโดยกิจกรรมความร่วมมือสามารถดําเนินการผ่านการฝึกงาน (internship) การฝึกอบรม การประชุมเชิงวิชาการเพื่อแลกเปลี่ยนแนวทางการจัดทําและพัฒนานโยบายและยุทธศาสตร์ด้านวิทยาศาสตร์ เทคโนโลยีและนวัตกรรม รวมถึงการจัดกิจกรรมเพื่อการถ่ายทอดเทคโนโลยีและการพัฒนานักวิจัย ผู้เชี่ยวชาญ และบุคลากรในสาขาที่ทั้งสองฝ่ายมีความสนใจร่วมกันต่อไป
รัฐบาลไทย-ข่าวทำเนียบรัฐบาล-ก.อุตฯ นำร่องรีไซเคิลกระดาษ 1 หมื่นกิโลมอบคืนสังคม เตรียมขยายผลนำกระดาษใช้แล้ว วนกลับมาใช้ใหม่ !
วันเสาร์ที่ 1 ตุลาคม 2565
ก.อุตฯ นําร่องรีไซเคิลกระดาษ 1 หมื่นกิโลมอบคืนสังคม เตรียมขยายผลนํากระดาษใช้แล้ว วนกลับมาใช้ใหม่ !
ก.อุตฯ นําร่องรีไซเคิลกระดาษ 1 หมื่นกิโลมอบคืนสังคม เตรียมขยายผลนํากระดาษใช้แล้ว วนกลับมาใช้ใหม่ !
นายกอบชัยสังสิทธิสวัสดิ์ปลัดกระทรวงอุตสาหกรรมเปิดเผยว่ากระทรวงฯเป็นหน่วยงานราชการนําร่องที่นํากระดาษใช้งานแล้วมารีไซเคิลกลับมาใช้ประโยชน์อย่างเป็นรูปธรรมผ่านโครงการ“80ปีกระทรวงอุตสาหกรรม8,000กิโลกรัมรีไซเคิลสู่สังคม”ซึ่งดําเนินการร่วมกับบริษัทเอสซีจีแพคเกจจิ้งจํากัด(มหาชน)หรือSCGPในโอกาสวาระครบรอบ80ปีของการก่อตั้งโดยมีหน่วยงานในสังกัดทั้ง7กรมเข้าร่วมด้วยการรวบรวมคัดแยกเศษกระดาษกลับมาใช้งานใหม่เพื่อเป็นวัตถุดิบในภาคอุตสาหกรรมและรีไซเคิลเพื่อมอบแก่สังคมซึ่งสอดคล้องกับหลักเศรษฐกิจหมุนเวียนและนโยบายBCG Economyของรัฐบาล(Bio-Circular-Green Economy)หลังจากเปิดตัวโครงการกระทรวงฯได้ตั้งกล่องรับเศษกระดาษขนาดใหญ่ที่ด้านล่างอาคารและขนาดเล็กของทุกหน่วยงานภายในและมีกิจกรรมรณรงค์เรื่องการแยกกระดาษเพื่อประโยชน์สูงสุดเมื่อรับเศษกระดาษเต็มแล้วSCGPจะส่งรถมาจัดเก็บประมาณเดือนละ2ครั้งแบ่งออกเป็น3ประเภทคือกระดาษขาวดํากระดาษกล่องและกระดาษรวมตั้งแต่วันที่1มี.ค. – 31ส.ค. 65เป็นเวลา6เดือนสามารถรวมกระดาษใช้งานแล้วจํานวนทั้งสิ้น11,596กิโลกรัมเกินกว่าเป้าหมาย8,000กิโลกรัมคิดเป็นร้อยละ145
“โครงการดังกล่าวก่อประโยชน์ทางเศรษฐกิจคิดเป็นมูลค่ารวม25,228บาทได้กระดาษ194รีมผลิตภัณฑ์จากการรีไซเคิลกระดาษ1ชุดได้สร้างเครือข่ายเศรษฐกิจหมุนเวียน7หน่วยงานทางด้านสังคมได้สร้างความรู้ความเข้าใจถึงแนวคิดBCGให้บุคลากรจํานวน324คนจากองค์กร133แห่งทั้งภาครัฐและภาคเอกชนได้รีไซเคิลผลิตภัณฑ์เพื่อมอบสู่สังคมประกอบด้วยมูลนิธิองค์กรการกุศลและโรงเรียนรวม8แห่งทางด้านสิ่งแวดล้อมลดการปล่อยก๊าซเรือนกระจกสุทธิเป็นศูนย์(Net Zero Emission)และความเป็นกลางทางคาร์บอน(Carbon Neutrality)ลดการตัดต้นไม้197ต้นลดการปล่อยก๊าซคาร์บอนไดออกไซด์(CO2) 7,885กิโลกรัมลดการใช้น้ํา301,496ลิตรลดการใช้เชื้อเพลิง16,234ลิตรและลดการใช้พลังงาน46,384กิโลวัตต์รวมทั้งเป็นการรองรับการซื้อขายคาร์บอนเครดิตในอนาคต”นายกอบชัยกล่าว
กระทรวงอุตสาหกรรมมีแผนดําเนินโครงการอย่างต่อเนื่องและขยายผลไปยังหน่วยงานส่วนภูมิภาค
ในปีพ.ศ. 2566ในรูปแบบการแลกกระดาษOld for Newเฉพาะจังหวัดที่มีโรงงานSCGPก่อนอาจจะนําร่อง6-8จังหวัดตามความพร้อมซึ่งสอดคล้องกับแนวทางประเมินตัวชี้วัดที่4.2เรื่องการลดใช้กระดาษของสํานักงานกพร.และเป็นการมุ่งสู่ระบบราชการ4.0 (PMQA 4.0)โดยกระดาษทั้งหมดที่เข้าโครงการฯจะถูกนําเข้ากระบวนการผลิตในอุตสาหกรรมกระดาษและบรรจุภัณฑ์เพื่อแปรรูปเป็นผลิตภัณฑ์เช่นกระดาษรีมใหม่กล่องและชุดเฟอร์นิเจอร์กระดาษเป็นต้น
นายวิชาญจิตร์ภักดีประธานเจ้าหน้าที่บริหารบริษัทเอสซีจีแพคเกจจิ้งจํากัด(มหาชน)หรือSCGPกล่าวเพิ่มเติมว่า“SCGPยินดีอย่างยิ่งที่ได้ร่วมเป็นส่วนหนึ่งของโครงการนี้ซึ่งสอดคล้องกับกรอบแนวคิดESG 4 Plusของบริษัทได้แก่“1.มุ่งNet Zero 2.Go Green 3.Leanเหลื่อมล้ํา4.ย้ําร่วมมือPlusเป็นธรรมโปร่งใส”ด้วยการมุ่งมั่นพัฒนานวัตกรรมเพื่อสิ่งแวดล้อมส่งเสริมการใช้ทรัพยากรให้เกิดประโยชน์สูงสุดตามหลักเศรษฐกิจหมุนเวียนเพื่อสร้างประโยชน์ต่อสังคมและสิ่งแวดล้อมและร่วมมือกับองค์กรต่างๆในการจัดการกระดาษรีไซเคิลอย่างมีประสิทธิภาพอย่างต่อเนื่องและSCGPพร้อมที่จะสานต่อความร่วมมือกับกระทรวงอุตสาหกรรมและทุกภาคส่วนในการขยายผลการจัดการกระดาษรีไซเคิลผ่านกิจกรรมรูปแบบต่างๆเพื่อประสานพลังในการขับเคลื่อนการพัฒนาที่ยั่งยืนต่อไป”
รัฐบาลไทย-ข่าวทำเนียบรัฐบาล-“กรุงไทย” หนุน ESG จัดแคมเปญ Home For Cash รักษ์โลก ติดตั้งอุปกรณ์ประหยัดพลังงานในครัวเรือน
วันจันทร์ที่ 17 ตุลาคม 2565
“กรุงไทย” หนุน ESG จัดแคมเปญ Home For Cash รักษ์โลก ติดตั้งอุปกรณ์ประหยัดพลังงานในครัวเรือน
ธ.กรุงไทยมุ่งขับเคลื่อนองค์กรด้วย ESG จัดแคมเปญสินเชื่อ “Home For Cash รักษ์โลก” สนับสนุนติดตั้งอุปกรณ์ประหยัดพลังงานสําหรับที่อยู่อาศัย ลดค่าใช้จ่ายด้านพลังงานอย่างยั่งยืน ครอบคลุมทุกทางเลือก ลดใช้พลังงาน ดอกเบี้ยพิเศษคงที่ 1.99% ในปีแรก
“ธนาคารกรุงไทย” มุ่งขับเคลื่อนองค์กรด้วย ESG จัดแคมเปญสินเชื่อ “Home For Cash รักษ์โลก” สนับสนุนติดตั้งอุปกรณ์ประหยัดพลังงานสําหรับที่อยู่อาศัย ลดค่าใช้จ่ายด้านพลังงานอย่างยั่งยืน ครอบคลุมทุกทางเลือก ลดใช้พลังงาน ดอกเบี้ยพิเศษคงที่ 1.99% ในปีแรก ฟรี 3 ค่าธรรมเนียม จนถึง 30 ธันวาคม 2565
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นขับเคลื่อนองค์กรด้วยเทคโนโลยีและนวัตกรรม ให้ความสําคัญกับสังคม สิ่งแวดล้อมและธรรมาภิบาล (ESG) พร้อมนําเป้าหมายการพัฒนาอย่างยั่งยืน (SDGs) มาปรับใช้ในการดําเนินงานทุกขั้นตอน เพื่อยกระดับคุณภาพชีวิตของลูกค้าให้ดีขึ้นในทุกวัน เปิดตัวแคมเปญสินเชื่อ Home For Cash รักษ์โลก เพื่อซื้อหรือติดตั้งอุปกรณ์ประหยัดพลังงานสําหรับที่อยู่อาศัย สนับสนุนการใช้พลังงานที่เป็นมิตรกับสิ่งแวดล้อม ช่วยลดค่าใช้จ่ายและเพิ่มประสิทธิภาพการใช้พลังงานในครัวเรือนอย่างยั่งยืน
สินเชื่อ Home For Cash รักษ์โลก ให้สิทธิสําหรับลูกค้าสินเชื่อที่อยู่อาศัยของธนาคารเท่านั้น โดยยื่นขอสินเชื่อภายใต้หลักประกันเดิม ส่วนลูกค้ารายใหม่ สามารถยื่นขอสินเชื่อ Home For Cash รักษ์โลก พร้อมกับสินเชื่อที่อยู่อาศัยของธนาคารได้ โดยเปิดกว้างสําหรับการติดตั้งอุปกรณ์ประหยัดพลังงานและการใช้พลังงานทางเลือกที่เป็นมิตรกับสิ่งแวดล้อมภายในบริเวณที่อยู่อาศัย เช่น การติดตั้งแผงโซลาเซลล์บนหลังคา (Solar Rooftop) การติดตั้งเครื่องชาร์จ (EV Charger) สําหรับรถยนต์พลังงานไฟฟ้า รวมถึงการปรับเปลี่ยนอุปกรณ์เครื่องใช้ไฟฟ้าเบอร์ 5 เป็นต้น ครอบคลุมทั้งบ้านเดี่ยว บ้านแฝด ทาวน์โฮม คอนโดมิเนียม หรืออาคารพาณิชย์
ภายใต้แคมเปญนี้ ลูกค้าจะได้รับอัตราดอกเบี้ยพิเศษคงที่ปีแรก 1.99% ต่อปี หลังจากนั้นคิดอัตราดอกเบี้ย MRR ต่อปีตลอดอายุสัญญา วงเงินกู้สูงสุด 100% ของราคาประเมินหรือราคาซื้อขายจริง ระยะเวลากู้นานสูงสุด 30 ปี พิเศษ ฟรีค่าธรรมเนียม 3 รายการ ประกอบด้วย ค่าธรรมเนียมการจดจํานอง ค่าธรรมเนียมประเมินราคา และค่าธรรมเนียมการยื่นกู้ ช่วยลดค่าใช้จ่ายให้กับลูกค้า ในช่วงที่ค่าครองชีพปรับเพิ่มขึ้น ตามพันธกิจ “กรุงไทย เคียงข้างไทย สู่ความยั่งยืน” สําหรับลูกค้าที่สนใจ ติดต่อธนาคารกรุงไทยทุกสาขา ตั้งแต่วันนี้ถึง 30 ธันวาคม 2565 สอบถามข้อมูลเพิ่มเติมได้ที่ Krungthai Contact Center โทร. 02-111-1111
รัฐบาลไทย-ข่าวทำเนียบรัฐบาล-กรมศุลกากรจับกุมเนื้อสุกรแช่แข็งลักลอบนำเข้าจากต่างประเทศ น้ำหนักกว่า 35,000 กิโลกรัม มูลค่าประมาณ 7.34 ล้านบาท
วันจันทร์ที่ 19 กันยายน 2565
กรมศุลกากรจับกุมเนื้อสุกรแช่แข็งลักลอบนําเข้าจากต่างประเทศ น้ําหนักกว่า 35,000 กิโลกรัม มูลค่าประมาณ 7.34 ล้านบาท
วันนี้ (19 กันยายน 2565) เวลา 11.00 น. นายพชร อนันตศิลป์ อธิบดีกรมศุลกากร แถลงข่าวการจับกุมเนื้อสุกรแช่แข็ง น้ําหนักกว่า 35,000 กิโลกรัม มูลค่าประมาณ 7.34 ล้านบาท ณ ห้องโถง อาคาร 1 กรมศุลกากร
นายพชร อนันตศิลป์ อธิบดีกรมศุลกากร เปิดเผยว่า จากกรณีที่มีการลักลอบนําเนื้อสุกรและชิ้นส่วนสุกรที่มีถิ่นกําเนิดจากต่างประเทศเข้ามาจําหน่ายในราชอาณาจักรไทย กรมศุลกากรจึงให้เจ้าหน้าที่ในพื้นที่ต่าง ๆ เข้มงวดในการตรวจค้นจุดที่มีความเสี่ยงในการลักลอบนําเนื้อสุกรและชิ้นส่วนสุกรเข้ามาในประเทศ เพื่อป้องกันการแพร่ระบาดของโรค ASF ที่ส่งผลกระทบต่อสุขภาพอนามัยของผู้บริโภค และปกป้องเกษตรกรผู้เลี้ยงสุกรในประเทศ และจากการดําเนินการฯ ในช่วงต้นเดือนกันยายน 2565 สามารถจับกุมการลักลอบนําเข้าเนื้อสุกรและชิ้นส่วนสุกรที่มีถิ่นกําเนิดจากต่างประเทศ ที่มีมูลค่าสูงได้ 3 คดี รวมน้ําหนักประมาณ 35,000 กิโลกรัม มูลค่าประมาณ 7,340,000 บาท มีรายละเอียด ดังนี้
- เมื่อวันที่ 11 กันยายน 2565 ช่วงเวลา 04.30 น. เจ้าหน้าที่ชุดสืบสวนปราบปรามเคลื่อนที่เร็ว กองสืบสวนและปราบปราม ได้ทําการตรวจสอบรถยนต์บรรทุกพ่วง จํานวน 2 คัน บริเวณ ถนนซอยกิ่งแก้ว 25/1 ต.ราชาเทวะ อ.บางพลี จ.สมุทรปราการ ผลการตรวจสอบพบเนื้อสุกรแช่แข็ง ซึ่งมีเมืองกําเนิดจากต่างประเทศ โดยไม่พบเอกสารเกี่ยวกับการผ่านพิธีการศุลกากร เอกสารใบอนุญาตนําเข้าหรือเอกสารอื่นที่เกี่ยวข้องในการปฏิบัติพิธีการทางศุลกากร น้ําหนักประมาณ 23,000 กิโลกรัม รวมมูลค่าประมาณ 5,000,000 บาท
- เมื่อวันที่ 16 กันยายน 2565 เวลาประมาณ 20.00 น. เจ้าหน้าที่ฝ่ายสืบสวนและปราบปราม ส่วนควบคุมทางศุลกากร สํานักงานศุลกากรภาคที่ 4 ร่วมกับเจ้าหน้าที่ด่านศุลกากรสงขลา ได้ทําการตรวจค้นยานพาหนะรถยนต์บรรทุก 12 ล้อ บริเวณริมถนนทางหลวงแผ่นดินหมายเลข 4 (เพชรเกษม) พบเนื้อสุกรแช่แข็ง มีถิ่นกําเนิดจากต่างประเทศ บรรจุอยู่ภายในถุงพลาสติกสีฟ้า โดยไม่พบเอกสารเกี่ยวกับการผ่านพิธีการศุลกากร เอกสารใบอนุญาตนําเข้าหรือเอกสารอื่นที่เกี่ยวข้องในการปฏิบัติพิธีการทางศุลกากร จํานวนประมาณ 12,000 กิโลกรัม รวมมูลค่าประมาณ 2,340,000 บาท
อธิบดีกรมศุลกากร กล่าวต่ออีกว่า จากสถิติการจับกุมการลักลอบนําเนื้อสุกรและชิ้นส่วนสุกรที่มีถิ่นกําเนิดจากต่างประเทศเข้ามาในราชอาณาจักรไทย ตั้งแต่ช่วงเดือนกรกฎาคม 2565 ถึงปัจจุบัน มีจํานวนทั้งหมด 5 คดี รวม 43,800 กิโลกรัม มูลค่า 8,940,000 บาท
ทั้งนี้ กรมศุลกากรจะเข้มงวดในการจับกุมผู้ที่ลักลอบนําเนื้อสุกรและชิ้นส่วนสุกรมีถิ่นกําเนิดจากต่างประเทศเข้ามาจําหน่ายในราชอาณาจักรไทยเพื่อให้ประชาชนปลอดภัยจากสารปนเปื้อนและเชื้อ ASF อีกทั้งยังเป็นการเพิ่มความเชื่อมั่นให้เกษตรกรสามารถผลิตสุกรไทยออกจําหน่ายและผลักดันให้กลไกทางการตลาดกลับเข้าสู่ภาวะปกติ สําหรับเนื้อสุกรทั้งหมด กรมศุลกากรจะส่งมอบให้กรมปศุสัตว์เพื่อดําเนินการในส่วนที่เกี่ยวข้องต่อไป
รัฐบาลไทย-ข่าวทำเนียบรัฐบาล-รมช.ประภัตร นำทีมคณะกรรมาธิการราคาผลิตผลเกษตรกรรมดูงาน จ.สุพรรณบุ
วันพฤหัสบดีที่ 22 กันยายน 2565
รมช.ประภัตร นําทีมคณะกรรมาธิการราคาผลิตผลเกษตรกรรมดูงาน จ.สุพรรณบุ
รมช.ประภัตร นําทีมคณะกรรมาธิการราคาผลิตผลเกษตรกรรมดูงาน จ.สุพรรณบุรี เพื่อนําองค์ความรู้และนวัตกรรมไปบริหารจัดการด้านเกษตรกรรมแบบครบวงจร
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการลงพื้นที่นําคณะกรรมาธิการแก้ไขราคาผลิตผลเกษตรกรรมศึกษาดูงาน เรื่อง “การพัฒนานวัตกรรมด้านการเกษตรและเกษตรกรรมแบบครบวงจร” ณ หมู่บ้านอนุรักษ์ควายไทย (บ้านควาย) อําเภอศรีประจันต์ จังหวัดสุพรรณบุรี โดยมี นายณัฐวุฒิ ประเสริฐสุวรรณ ประธานคณะกรรมาธิการแก้ไขราคาผลิตผลเกษตรกรรมและคณะ พร้อมด้วยหน่วยงานที่เกี่ยวข้องเข้าร่วม ว่า จากสภาวะเศรษฐกิจตกต่ําและผลกระทบจากภัยพิบัติ ทั้งอุทกภัยและภัยแล้ง ตลอดจนผลกระทบจากการแพร่ระบาดของโรคไวรัสโคโรนา 2019 (covid-19) ในช่วงที่ผ่านมา ทําให้เกษตรกรได้รับผลกระทบอย่างมาก ทั้งจากราคาต้นทุนการผลิตที่สูงขึ้น ปัญหาราคาผลผลิตตกต่ํา กระทรวงเกษตรและสหกรณ์ จึงมีนโยบายเข้ามาช่วยเหลือเกษตรกร โดยส่งเสริมด้านองค์ความรู้ เทคโนโลยีและนวัตกรรมต่าง ๆ มาใช้ให้เกิดประโยชน์ เพื่อผลักดันให้เกิดการยกระดับ และเพิ่มประสิทธิภาพการผลิต ทั้งการปรับเปลี่ยนการเกษตรแบบดั้งเดิมให้เป็นเกษตรสมัยใหม่ ที่เน้นการบริหารจัดการและใช้เทคโนโลยี พัฒนาการผลิตสินค้าเกษตรให้มีคุณภาพ ทําให้เกษตรกรมีความเข้มแข็งและสามารถพึ่งพาตนเองได้อย่างยั่งยืน
ทั้งนี้ ได้นําคณะกรรมาธิการฯ ศึกษาวิธีปลูกฟักทอง เพื่อนําองค์ความรู้ที่ได้ไปส่งเสริมให้เกษตรกรปลูกเป็นพืชทดแทน ซึ่งฟักทองมีระยะการปลูกและเก็บเกี่ยวเพียง 90 วันก็สามารถเก็บผลผลิตได้ จะช่วยสร้างรายได้ให้แก่เกษตรกรในระยะสั้น พร้อมทั้งจะขยายผลไปยังพืชอื่นชนิดด้วย จากนั้น ได้เยี่ยมชมการดําเนินงานจุดคัดแยกและจุดแพ็คสินค้าเกษตร ซึ่งจะช่วยให้เกษตรกรได้มีสถานที่รองรับผลิตผลทางการเกษตรที่ได้มาตรฐาน ทั้งทางด้านคุณภาพและราคาสินค้า สามารถวางแผนการผลิตให้สอดคล้องกับความต้องการของตลาด และนําแนวทางการศึกษาดูงานในครั้งนี้ ไปต่อยอดเพิ่มมูลค่าให้แก่ผลผลิตทางการเกษตรต่อไป
รัฐบาลไทย-ข่าวทำเนียบรัฐบาล-​โฆษกรัฐบาล ยืนยันความสำเร็จการประชุมรัฐมนตรี APEC SME ขับเคลื่อน 4 ประเด็นสำคัญ เพื่อการฟื้นตัวของ Start-up และ MSME ในภูมิภาคเอเปค
วันอังคารที่ 13 กันยายน 2565
​โฆษกรัฐบาล ยืนยันความสําเร็จการประชุมรัฐมนตรี APEC SME ขับเคลื่อน 4 ประเด็นสําคัญ เพื่อการฟื้นตัวของ Start-up และ MSME ในภูมิภาคเอเปค
​โฆษกรัฐบาล ยืนยันความสําเร็จการประชุมรัฐมนตรี APEC SME ขับเคลื่อน 4 ประเด็นสําคัญ เพื่อการฟื้นตัวของ Start-up และ MSME ในภูมิภาคเอเปค
วันนี้ (13 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า เมื่อวันที่ 9 – 10 กันยายน 2565 ที่ผ่านมาประเทศไทยเป็นเจ้าภาพจัดการประชุมรัฐมนตรีวิสาหกิจขนาดกลางและขนาดย่อมเอเปค (APEC SME Ministerial Meeting) ครั้งที่ 28 ที่จังหวัดภูเก็ต โดยมีนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงานเป็นประธาน รัฐบาลเชื่อมั่นจากผลการประชุมดังกล่าวประสบผลความสําเร็จด้วยดี ที่ประชุมฯ มุ่งเน้นการส่งเสริมการเติบโตทางเศรษฐกิจ และการฟื้นตัวของ Start-up และวิสาหกิจขนาดกลาง ขนาดย่อม และรายย่อย (MSME) ในภูมิภาคเอเชีย – แปซิฟิก
โฆษกประจําสํานักนายกรัฐมนตรี เปิดเผยว่า การประชุมดังกล่าวจัดขึ้นภายใต้หัวข้อ “การฟื้นตัวโดยรวมของ MSME ในเอเปค ผ่านการพัฒนาเศรษฐกิจชีวภาพ เศรษฐกิจหมุนเวียน เศรษฐกิจสีเขียว (BCG Model) และระบบนิเวศที่มีผลกระทบสูง” โดยผู้แทนระดับรัฐมนตรี จาก 21 เขตเศรษฐกิจเอเปค ได้ร่วมกันหารือและเห็นผลสําเร็จเป็นการสนับสนุน 4 ประเด็นสําคัญ ดังนี้
1) เร่งรัดการประยุกต์ใช้ BCG Model ซึ่งสามารถสร้างโอกาสทางธุรกิจและสร้างมูลค่าเพิ่มให้กับสินค้าและบริการของธุรกิจขนาดเล็ก และยังสนับสนุนความพยายามของโลกที่จะรับมือกับภาวะโลกร้อน
2) การเปลี่ยนแปลงสู่ดิจิทัลอย่างครอบคลุม ซึ่งจะช่วยให้ธุรกิจขนาดเล็กพัฒนาได้เร็วยิ่งขึ้น และ MSME ที่มีทักษะในด้านดิจิทัลจะเข้าถึงลูกค้าได้มากกว่าและยืนหยัดต่อการเปลี่ยนแปลงที่เกิดขึ้นอย่างรวดเร็ว
3) การจัดหาเงินทุนและการปรับโครงสร้างหนี้ เพื่อช่วยให้ธุรกิจขนาดเล็กสามารถเข้าถึงแหล่งเงินทุน
4) การรับมือกับตลาดที่กําลังพัฒนาและเปลี่ยนแปลงไป การสร้างสิ่งแวดล้อมทางธุรกิจ ส่งเสริมนวัตกรรม การมีส่วนร่วมในห่วงโซ่มูลค่าโลก เพื่อสร้างการเติบโตอย่างเข้มแข็งและเพิ่มขีดความสามารถในการแข่งขัน
ทั้งนี้ MSME ถือเป็นกุญแจสําคัญสู่การเติบโตทางเศรษฐกิจของภูมิภาค เนื่องจากกว่าร้อยละ 98 ของธุรกิจในภูมิภาค คือ MSME โดย MSME เหล่านี้สามารถสร้างมูลค่าทางเศรษฐกิจคิดเป็นร้อยละ 40-60 ของ GDP ของเอเปค
“รัฐบาลให้ความสําคัญต่อการสนับสนุนเพื่อเพิ่มศักยภาพธุรกิจขนาดเล็ก และ MSME ซึ่งเป็นส่วนสําคัญในการขับเคลื่อนเศรษฐกิจและความเจริญรุ่งเรืองของประเทศและภูมิภาคในปัจจุบัน โดยรัฐบาลได้สนับสนุนผ่านการสร้างขีดความสามารถในการแข่งขันให้ผู้ประกอบการไทย เพิ่มโอกาสทางเศรษฐกิจ พัฒนาศักยภาพให้เชื่อมโยงเข้าสู่ห่วงโซ่อุปทานระดับโลก ตลอดจนสนับสนุนให้เกิดการฟื้นตัวได้อย่างครอบคลุมและยั่งยืน เตรียมพร้อมรับมือกับความท้าทายที่อาจเกิดขึ้นในอนาคตได้อย่างมีประสิทธิภาพ” นายอนุชาฯ กล่าว
รัฐบาลไทย-ข่าวทำเนียบรัฐบาล-​รองนายกฯ ประวิตร สั่งดูแลการจับจ่ายของประชาชนช่วงเทศกาลกินเจ ขอความร่วมมือผู้ประกอบการไม่ฉวยโอกาสปรับขึ้นราคาไม่เป็นธรรรม
วันจันทร์ที่ 26 กันยายน 2565
​รองนายกฯ ประวิตร สั่งดูแลการจับจ่ายของประชาชนช่วงเทศกาลกินเจ ขอความร่วมมือผู้ประกอบการไม่ฉวยโอกาสปรับขึ้นราคาไม่เป็นธรรรม
​รองนายกฯ ประวิตร สั่งดูแลการจับจ่ายของประชาชนช่วงเทศกาลกินเจ ขอความร่วมมือผู้ประกอบการไม่ฉวยโอกาสปรับขึ้นราคาไม่เป็นธรรรม
วันนี้ (26 กันยายน 2565) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประวิตร วงษ์สุวรรณ รองนายกรัฐมนตรี ได้กําชับกระทรวงพาณิชย์ และหน่วยงานที่เกี่ยวข้อง ให้ดูแลการจับจ่ายใช้สอยของประชาชนในช่วงเทศกาลกินเจ 2565 ซึ่งปีนี้ตรงกับช่วงวันที่ 26 ก.ย.- 4 ต.ค. โดยให้สํารวจรายการอาหาร ทั้งอาหารเจ และอาหารปกติ ตลอดจนพืชผัก เครื่องปรุงรส ฯลฯ ให้อยู่ในราคาที่เหมาะ ไม่สูงเกินสมควร เพื่อเป็นการป้องกันการฉวยโอกาสปรับขึ้นราคาสินค้าเอาเปรียบประชาชนในช่วงเทศกาลกินเจ ดูแลผู้บริโภคไม่ให้ได้รับความเดือดร้อนในเรื่องค่าครองชีพในภาวะเศรษฐกิจที่กําลังฟื้นตัว
ทั้งนี้ รัฐบาลขอความร่วมมือพ่อค้าแม่ค้า ผู้ประกอบการ ไม่ควรฉวยโอกาสปรับขึ้นราคาโดยไม่เป็นธรรม เพราะถือเป็นการเอารัดเอาเปรียบผู้บริโภค และขอเน้นย้ําให้ผู้ประกอบการปิดป้ายแสดงราคาจําหน่ายให้ชัดเจน เพื่อง่ายในการตรวจสอบราคาและเพื่อความสะดวกของประชาชน นอกจากนี้ การไม่ปิดป้ายแสดงราคาสินค้า ยังมีโทษตามกฎหมายด้วย ทั้งนี้ หากประชาชนพบเห็นการจําหน่ายสินค้าหรือบริการที่ไม่เป็นธรรม สามารถแจ้งได้ที่สายด่วน 1569 หรือสํานักงานพาณิชย์จังหวัด
“เทศกาลกินเจของทุกปีจะเป็นช่วงประชาชนจะมีการจับจ่ายใช้สอยมากขึ้น ช่วยกระตุ้นเศรษฐกิจได้อีกทางหนึ่ง แต่เนื่องจากปีนี้ยังอยู่ในช่วงการฟื้นตัวจากโควิด19 กําลังซื้อประชาชนยังไม่กลับมาเต็มที่ รองนายกรัฐมนตรีจึงกําชับให้หน่วยงานเกี่ยวข้องกํากับดูแลเรื่องราคาสินค้า พร้อมขอความร่วมมือผู้ประกอบการค้าขายในราคาที่เป็นธรรม”น.ส.ไตรศุลี กล่าว
...........................
รัฐบาลไทย-ข่าวทำเนียบรัฐบาล-‘ทิพานัน’ ยกผลสำเร็จปรับปรุงถนน ‘โครงการโคกอีโด่ยวัลเลย์’ เป็นผลจาก ‘พล.อ.ประยุทธ์’ ลงพื้นที่ จ.อุบลฯ แก้ปัญหาความเดือดร้อนทันที
วันอาทิตย์ที่ 4 กันยายน 2565
‘ทิพานัน’ ยกผลสําเร็จปรับปรุงถนน ‘โครงการโคกอีโด่ยวัลเลย์’ เป็นผลจาก ‘พล.อ.ประยุทธ์’ ลงพื้นที่ จ.อุบลฯ แก้ปัญหาความเดือดร้อนทันที
‘ทิพานัน’ ยกผลสําเร็จปรับปรุงถนน ‘โครงการโคกอีโด่ยวัลเลย์’ เป็นผลจาก ‘พล.อ.ประยุทธ์’ ลงพื้นที่ จ.อุบลฯ แก้ปัญหาความเดือดร้อนทันที ย้ําการลงพื้นที่ของรัฐบาล เพื่อยกระดับคุณภาพชีวิตท้องถิ่น อย่างเป็นรูปธรรม
วันที่ 4 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่ พล.อ.ประยุทธ์ จันทร์โอชา รัฐมนตรีว่าการกระทรวงกลาโหม พร้อมคณะ ได้ลงพื้นที่ตรวจเยี่ยมแหล่งเรียนรู้พลังงานทดแทน “โครงการโคกอีโด่ยวัลเล่ย์” โรงเรียนศรีแสงธรรม และศูนย์การเรียนรู้ต้นแบบ โคก หนอง นา ที่ วัดป่าศรีแสงธรรม เมื่อวันที่ 15 ตุลาคม 2564 ได้สั่งการให้หน่วยงานที่เกี่ยวข้องบูรณาการในการพัฒนาโครงการดังกล่าว ให้เป็นต้นแบบการพัฒนาชุมชนระดับประเทศ อย่างไรก็ตาม ในการนี้ พล.อ.ประยุทธ์ได้รับทราบปัญหาความเดือดร้อนเกี่ยวกับเส้นทางเข้า-ออกพื้นที่โครงการที่พื้นผิวถนนมีสภาพเป็นดินลูกรังเมื่อฝนตก สภาพถนนจะกลายเป็นโคลน สร้างความยากลําบากในการเดินทางสัญจร เนื่องจากมีผู้ที่เดินทางเข้าเยี่ยมชมโครงการจากองค์กรต่างๆนั้นมีมาอย่างต่อเนื่อง จนบางคณะไม่สามารถนํารถเข้าไปในพื้นที่โครงการได้ต้องลงเดินเท้า โดยเฉพาะเด็กนักเรียนโรงเรียนศรีแสงธรรม ที่ต้องนําชุดมาเปลี่ยนที่โรงเรียน เนื่องจากชุดที่ใช้ใส่ในการเดินทางมายังโรงเรียนนั้น ถูกดินโคลนเปื้อนเสื้อผ้าตลอดระยะเวลาที่ผ่านมา
น.ส.ทิพานัน กล่าวว่า พล.อ.ประยุทธ์ จึงได้สั่งการให้หน่วยงานที่เกี่ยวข้องเร่งดําเนินการแก้ไขปัญหาดังกล่าวโดยเร่งด่วนทันที เพื่อบรรเทาความเดือดร้อนและยกระดับคุณภาพชีวิตของพี่น้องประชาชนในชุมชน ปัจจุบันได้มีการก่อสร้างถนนลาดยางตั้งแต่ถนนใหญ่ถึงตําบลห้วยยาง ระยะทาง 7.18 กิโลเมตร เข้าไปยังโครงการเสร็จเรียบร้อยแล้ว สร้างความดีใจให้กับพี่น้องประชาชนในชุมชนที่ใช้สัญจรเดินทางสะดวกขึ้นมาก และยังอํานวยความสะดวกให้กับคณะผู้เยี่ยมชมโครงการจากองค์กรต่าง ๆ เพื่อส่งต่อองค์ความรู้และแนวทางปฏิบัติไปพัฒนาชุมชนของตนเองให้เข้มแข็ง และมีคุณภาพชีวิตที่ดีมีการสัญจรไปมาสะดวกสร้างรายได้เข้าชุมชนอย่างยั่งยืน
“จากกรณีดังกล่าวเป็นเพียงหนึ่งตัวอย่างที่ถือเป็นผลสําเร็จที่เป็นรูปธรรมจากการลงพื้นที่ตรวจราชการของพล.อ.ประยุทธ์ ทําให้ได้รับรู้และสัมผัสปัญหาโดยตรง นําไปสู่การปฏิบัติ ผลักดันให้เกิดการแก้ไขปัญหาได้อย่างเป็นรูปธรรมและรวดเร็ว สะท้อนความจริงใจในการทําหน้าที่ ดังนั้นการลงพื้นที่ตรวจราชการของรัฐบาล เป็นไปเพื่อยกระดับคุณภาพชีวิตของพี่น้องประชาชน จากท้องถิ่นเข้มแข็งสู่ประเทศมั่นคง และมั่งคั่ง
น.ส.ทิพานัน กล่าวอีกว่า สําหรับ “โครงการโคกอีโด่ยวัลเล่ย์” เป็นโครงการที่น้อมนําปรัชญาเศรษฐกิจพอเพียงและทฤษฎีใหม่ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระปฐมบรมราชโองการในพระบาทสมเด็จพระเจ้าอยู่หัว ในการสืบสาน รักษา และต่อยอด ศาสตร์พระราชา และโครงการตามพระราชดําริพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาดําเนินโครงการฯ โดยเกิดเป็นโครงการพัฒนาแบบร่วมมือกัน ในลักษณะ “บวร” คือ บ้าน วัด โรงเรียน/ราชการ ซึ่งเป็นการสร้างพลังจากท้องถิ่นที่สําคัญในการสร้างความเข้มแข็งจากพื้นที่ รวมทั้งโครงการ “โคก หนอง นา” นโยบายสําคัญของรัฐบาล ที่สามารถนําไปต่อยอดสู่โมเดลเศรษฐกิจใหม่ (BCG Economy Model) ตามนโยบายของรัฐบาล สอดคล้องกับแผนพัฒนาเศรษฐกิจและสังคมแห่งชาติ ฉบับที่ 13
รัฐบาลไทย-ข่าวทำเนียบรัฐบาล-รฟท. จัดกิจกรรมเพื่อสังคม นำเยาวชนในพื้นที่จังหวัดชายแดนใต้ เปิดประสบการณ์เรียนรู้นอกห้องเรียน
วันจันทร์ที่ 31 ตุลาคม 2565
รฟท. จัดกิจกรรมเพื่อสังคม นําเยาวชนในพื้นที่จังหวัดชายแดนใต้ เปิดประสบการณ์เรียนรู้นอกห้องเรียน
เดินทางทัศนศึกษาทางรถไฟ เส้นทางนราธิวาส - เชียงใหม่ เมื่อวันที่ 24 - 29 ตุลาคม 2565
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่มุ่งส่งเสริมให้รฟท. เข้าไปมีบทบาทสนับสนุนกิจกรรมที่เป็นประโยชน์ต่อสังคม เพื่อยกระดับความเป็นอยู่พี่น้องประชาชนให้มีคุณภาพชีวิตที่ดียิ่งขึ้น ล่าสุด ฝ่ายปฏิบัติการเดินรถ ฝ่ายบริการโดยสาร และศูนย์ประชาสัมพันธ์รฟท. ได้ร่วมกันจัดกิจกรรมเพื่อสังคม (ซีเอสอาร์) นําคณะเยาวชน ครู ผู้ปกครองในพื้นที่จังหวัดชายแดนใต้ ชุมชนที่หยุดรถบ้านสะโลว์บูกิ๊ตยือแร และที่หยุดรถกะแด๊ะ จังหวัดนราธิวาส จํานวน 120 คน เดินทางทัศนศึกษาทางรถไฟ เส้นทางนราธิวาส -เชียงใหม่ ระหว่างวันที่ 24 - 29 ตุลาคม 2565 เพื่อเปิดโอกาสการเรียนรู้นอกห้องเรียน ตลอดจนเสริมสร้างประสบการณ์ในการเดินทางรถไฟ แก่เด็กเยาวชนในพื้นที่จังหวัดชายแดนภาคใต้สู่พื้นที่ภาคเหนือ
“การจัดกิจกรรมครั้งนี้ เป็นผลสืบเนื่องจากการดําเนินกิจกรรมมวลชนสัมพันธ์ของรฟท. เมื่อเดือนสิงหาคม 2565 ที่ผ่านมา ซึ่งคณะเจ้าหน้าที่ รฟท. ได้ร่วมกับหน่วยงานความมั่นคง เดินทางลงพื้นที่พบปะ แลกเปลี่ยนรับฟังความเห็นกับพี่น้องชาวไทยในพื้นที่จังหวัดชายแดนภาคใต้ โดยเฉพาะในพื้นที่หยุดรถบ้านสะโลว์บูกิ๊ตยือแร และที่หยุดรถกะแด๊ะ ที่มีผู้นําศาสนา ผู้นําชุมชน และประชาชนพื้นที่ เข้าร่วมแลกเปลี่ยนความคิดเห็นกันอย่างอบอุ่น จึงต่อยอดนํามาสู่การสนับสนุนการจัดกิจกรรมให้กับเยาวชน เดินทางทัศนศึกษาโดยรถไฟในครั้งนี้”
ทั้งนี้ ในการเดินทางทัศนศึกษาฯ รฟท. ได้นําคณะเยาวชนในพื้นที่จังหวัดชายแดนใต้ นั่งรถไฟจากสถานีตันหยงมัส เมื่อวันที่ 24 ตุลาคม 2565 ไปยังสถานีกลางกรุงเทพอภิวัฒน์ ซึ่งเป็นสถานีรถไฟหลักแห่งใหม่ของประเทศไทย พร้อมกับใช้บริการรถไฟฟ้าชานเมืองสายสีแดง เดินทางไปสถานีรังสิต เพื่อเชื่อมต่อเดินทางสู่สถานีเชียงใหม่
สําหรับกิจกรรมทัศนศึกษา ได้พาเยี่ยมชมชุมชนจีนมุสลิมบ้านฮ่อ ซึ่งเป็นชุมชนเก่าแก่จากมณฑลยูนนาน อพยพมาตั้งรกรากที่เชียงใหม่กว่า 150 ปี พร้อมทั้งพาเที่ยวชมรอบตัวเมืองจังหวัดเชียงใหม่ ไนท์ซาฟารี สวนสัตว์กลางคืนแห่งแรกของประเทศไทย และปางช้าง
นายเอกรัชกล่าวว่า บรรยากาศกิจกรรมนําคณะเยาวชนพื้นที่จังหวัดชายแดนใต้ทัศนศึกษาทางรถไฟครั้งนี้ ได้สร้างความประทับใจ และรอยยิ้มแก่เด็กและเยาวชน ทําให้ทุกคนได้รับประโยชน์ สามารถนําทักษะจากการเรียนรู้นอกห้องเรียนมาปรับใช้ในชีวิตจริง รวมถึงถ่ายทอดให้ชาวบ้านในชุมชน นําไปประยุกต์ใช้ประโยชน์ต่อไปในภายภาคหน้า ที่สําคัญยังเป็นการช่วยปลูกฝังให้เยาวชน และประซาชนในพื้นที่จังหวัดชายแดนภาคใต้ เกิดความรู้สึกผูกพัน สร้างสายสัมพันธ์ที่ดี ระหว่างชุมชนกับรฟท.ให้สามารถดําเนินชีวิตอยู่ร่วมกันอย่างมีความสุขต่อไป